A ampliación do polígono xa é unha realidade.\n07 maio, 2021 Xeral\nA conselleira Ánxeles Vázquez visitou onte a nosa área empresarial e anunciou a tan demanda ampliación do polígono. Os trámites de ampliación iniciaranse este mes de xuño e a previsión é que se empece a comercialización de parcelas no 2023.\nNo día de onte concretábase un anuncio histórico para a nosa área empresarial. A conselleira Ánxeles Vázquez anunciaba o inicio dos trámites de ampliación do noso polígono. Este mes de xuño arrincará a licitación da redacción do proxecto sectorial, ao longo do 2022 procederase á expropiación dos terreos que aínda non foron adquiridos e no 2023 procederase ás obras de urbanización e á comercialización de parcelas. Con esta ampliación de 554.004 metros cadrados, a nosa área empresarial alcanzaría unha superficie de 1.800.000 metros cadrados, transformándose nun dos polígonos máis importantes da comunidade autónoma.\nA conselleira estivo acompañada na súa visita polo alcalde, Evencio Ferrero, e por membros da Comunidade de Propietarios do Polígono, que valoraron moi positivamente o anuncio e os prazos de execución anunciados. Actualmente, despois da última poxa, só quedan 11 parcelas por adxudicar na 2ª fase do polígono, sendo unha das áreas empresariais con maior demanda de chan industrial de Galicia.\nA anunciada ampliación é unha aposta segura nunha das áreas empresariais máis dinámicas da comunidade autónoma reforzando o eixo industrial formando polos municipios de Arteixo, A Laracha e Carballo.


Eva Lantarón, elixida presidenta da conferencia de decanos de Fisioterapia de España - 21 Noticias\nSegunda presidenta saída da facultade\nCoa súa elección, Lantarón convértese na segunda representante da Universidade de Vigo que se sitúa á fronte da CNDFF, despois do que fora tamén decano da facultade Manuel Gutiérrez, así como na segunda muller titulada en Fisioterapia en ocupar a presidencia deste órgano. “Entender a profesión desde dentro, ser titulada, dáche unha perspectiva diferente á hora de defender os seus intereses”, salienta Lantarón, que, ao mesmo acento, pon de relevo que “aínda que cada vez hai máis mulleres en cargos de xestión, seguimos sendo moi poucas”.\nNa presentación da súa candidatura no plenario, Lantarón sinalou unha serie de “liñas estratéxicas” que guiarán o traballo da nova xunta directiva nos próximos anos. Nelas, pon o foco en aspectos como o “desenvolvemento de liñas de investigación específicas” deste ámbito, “que nos permitan como grupos emerxentes, acceder a axudas específicas de investigación” ou obter financiamento en convocatorias competitivas, lembrando neste punto que convocatorias como as do Plan Nacional recollen “determinados requisitos que é moi difícil que investigadores dunha área como a nosa, cunha traxectoria reducida, poidamos cumprir”. Neste mesmo ámbito, sinalou tamén a necesidade de abordar cos ministerios de Universidades e Ciencia e Innovación “como regular as investigacións aplicadas en ciencias da saúde”, co propósito de que as “aplicacións de carácter sanitario” destes proxectos sexan desenvolvidas “por titulados sanitarios con esas competencias”.\nNo referido ao PDI, Lantarón puxo o foco nas dificultades que nesta área implican os requisitos para o acceso a corpos docentes universitarios, propoñendo “negociar unha transitoria” co Ministerio de Universidades e a Aneca (Agencia Nacional de Evaluación de la Calidad y la Acreditación) que considere “a especifidade dentro da rama de Ciencias da Saúde de especialidades sanitarias” como a fisioterapia. “Somos unha titulación emerxente, pero os requisitos que nos esixen tanto para acreditarnos nos corpos docentes como para a obtención de sexenios son os mesmos que os de titulacións cunha traxectoria moito máis extensa”, salientou.\nAsí mesmo, a nova presidenta referiuse tamén á necesidade de seguir traballando “no marco común entre o Ministerio de Universidades e o Ministerio de Sanidade para o desenvolvemento das especialidades en Fisioterapia”. No referido á docencia, apuntou tanto á realización dunha análise sobre a situación dos TFG como á continuación do traballo xa iniciado de “mapeo da situación das prácticas externas” nas diferentes universidades. Esta iniciativa, lembrou, vese marcada polos efectos da covid-19, que implicou que o pasado curso “a perda de prácticas externas” e de aí “a necesidade de coñecer as solucións adoptadas polas diferentes universidades”.\n« España destina más de 800.000€ a mejorar las dotaciones de los Planes de Emergencia nuclear de 18 municipios\nDatos actualizados del COVID-19 en España: 47.019 fallecidos y más de 1,7 millones de contagiados »


Entre bancos e morosos | Galicia Digital\nEntre bancos e morosos\nOs que posúen diñeiro para investir ou depositar teñen que mirar moi ben a quen llo confían, porque nestes tempos difíciles nos que a morosidade se incrementa a toda velocidade, ata as entidades bancarias ou de aforro teñen problemas. Máxime, claro está, se un se confía nunha entidade do exterior que pode ofrecer moito mellores condicións pero que non ten o respaldo que a nosa organización económica ofrece ás entidades do país.\nO máis recente problema ó respecto ven de ofrecelo un chamado Banco Privado Portugués, que se ten declarado en suspensión de pagos, arrastrando na súa caída a douscentos investidores galegos, que por ser propietarios de grandes fortunas tamén foron atrapados por importantes cantidades, chegando algún empresario ós quince millóns de euros.\nPolo que parece, o sistema económico portugués pode garantir os depósitos pero non o importe das accións, que nos últimos tempos se depreciaron ata un noventa por cento do seu valor de compra.\nCon perspectivas coma esta, non é extraño que a morosidade das empresas se teña incrementado en Galicia o 380% no decurso do último ano (o 22% no mes de abril), chegando en España á cifra de 2.700.000 debedores superando a cifra de débedas os trinta e seis mil millóns de euros.\nE mentras tanto, particulares e empresas xogan á ruleta rusa da economía, investindo onde lle lo indica o seu saber e entender, e cobrando as débedas con arreglo a procedementos longos e difíciles nos que, como quere o refrán, vale máis un mal arreglo que unha boa loita.\nO desánimo apodérase dos que queren traballar, investir, arriscarse, avanzar. Porque non se ve luz ó final do tunel por moitas alegrías que nos anuncien os gurús que non albiscaron esta crise. Porque, polo de agora, o tunel non ten saída. E posiblemente os bancos teñan os mesmos problemas que os morosos á hroa de abrir as portas cada día ós seus clientes.


Primeiro fondo de investimento católico | Consumer\nPrimeiro fondo de investimento católico\nO 'Compromiso Fondo Ético' se guía polos preceptos da Igrexa, excluíndo da súa carteira a empresas que estean relacionadas co armamento ou a vulneración de dereitos humanos\nAté agora os aforradores españois podían investir en diferentes fondos de carácter ético ou solidario, pero non relixioso. Con todo desde algúns meses xa é posible facelo grazas á aparición do denominado ‘Compromiso Fondo Ético’, primeiro fondo de investimento católico que se comercializa en España, e que se caracteriza porque as súas decisións de investimento baséanse nun ideario ético de acordo aos criterios da doutrina social da Igrexa católica. Así o explican desde o grupo financeiro holandés Fortis, uno dos principais bancos de investimento europeos e emisor deste fondo, xunto con Ibergestión, compañía especializada no asesoramento financeiro a institucións relixiosas. Este produto está aberto ao investimento en todos os mercados financeiros mundiais, tanto de renda fixa como variable, pero o que lle diferencia doutros fondos de investimento é que seleccionan moi coidadosamente as accións que compoñen a súa carteira, baseadas nuns criterios éticos. Entre estas, quedan excluídas as empresas que teñan que ver coa fábrica de armas, as que manteñen políticas de discriminación entre os seus empregados ou as que atacan os dereitos humanos. Pola contra, valora moi positivamente a entrada en empresas que presenten certificados ambientais que leven políticas que fomenten a estabilidade laboral ou que integren aos discapacitados na vida laboral.\nUna das premisas que deben reunir as empresas seleccionadas neste fondo é que potencien políticas a favor da conciliación da vida laboral e familiar, como que dispoñan de gardarías ou que mostren sensibilidade paira a redución da xornada por motivos de maternidade. Desde a xestora Ibergestión apuntan a que “a evolución dos mercados durante os últimos anos constatou que as empresas que se rexen por uns principios éticos ou relixiosos poden obter una rendibilidade superior mesmo á dos outros fondos”. Así, o seu presidente, Francisco Cabrerizo afirma que “este produto estea especialmente destinado a institucións de índole relixiosa e a entidades sen ánimo de lucro”.Debido á súa curta vida nos mercados financeiros aínda é pronto paira avaliar a rendibilidade deste tipo de fondos pero entre as súas características atópanse una serie de requisitos que poden ser moi atractivos paira o investidor: non ten que desembolsar ningunha cantidade en concepto de gastos de subscrición nin de reembolso, aínda que a cambio terá que abonar una comisión na xestión do fondo do 1,8% e outra depositaria do 1,125%. Con todo, o máis importante paira o aforrador é que lle permitirá ser consecuente coa súa forma de entender a vida, investindo en empresas coas que comparte a súa ideoloxía. Pola contra, debido aos seus especiais características, tal e como comentan os seus xestores, está máis indicado a investimentos colectivos que individuais. Por iso, cando se inviste nestes valores florece una satisfacción persoal, e mesmo social, que permitirá ao investidor desenvolver a súa propia cultura financeira. Neste sentido, a organización ‘Financiamento Ético e Social’ enumera una serie de vantaxes quen asinen estes fondos:\nSer congruentes co noso modo de pensar e de ver a vida. Cumprir coas nosas expectativas éticas como aforradores.\nO financiamento de pequenos proxectos e microempresas que polas escasas garantías que ofrecen ou polo custo de xestión que supón traballar con elas non interesan ás entidades financeiras convencionais.\nQue ONG e entidades sen ánimo de lucro en xeral accedan a fontes de financiamento privadas máis baratas, desligándolas da dependencia de subvencións oficiais outorgadas polos gobernos.\nPresionar desde o sector privado para que os axentes económicos cambien as súas decisións ou, polo menos, teñan en conta aspectos sociais e éticos antes de tomalas.\nIr á páxina seguinte: Índices éticos »\nético fondo-gl inversión-gl rendibilidade solidario


Adegueiros - Vilachá de Salvadur\nInicio / Adegueiros\nAdega artesanal: Casa Morales\nPropietario: Casa Morales\nRibeira: Val do Frade\nNome das viñas: A Lamela\nSuperficie aproximada: 4000 m2\nVariedades de uva: Mencía, garnacha, xerez e godello.\nProdución aproximada: 3500-4000 kg\nMáis información: O viño de Casa Morales garante a mestura do sabor tradicional e as propiedades inherentes ás cepas da Ribeira Sacra. Unha experiencia por si mesma e unha opción de contraste cos viños máis elaborados de empresas profesionais. Para realizar catas, visitas ou outras actividades, non dubides en contactarnos.\nAdega profesional: Adegas Salvadur\nPropietario: Adegas Salvadur (administrador, Antonio Anglada)\nRibeira: O Eivedo\nNome das viñas: Peago, O Perdigón, A Salamanca\nSuperficie aproximada: 1 hectárea\nVariedades de uva: 80% mencía, 20% garnacha tintorera, sousón, caíño tinto e brancellao\nProdución aproximada: 8.000 botellas de 75 cl.\nContacto: 699 850 034 – 658 792 152 / info@vinosacivro.com\nWeb/Redes sociais: www.vinosacivro.com\nInstagram (https://www.instagram.com/vinoacivro/), Facebook (https://www.facebook.com/vinosacivro), Pinterest (https://www.pinterest.es/vinoacivro/)\nMEDALLA DE ORO na categoría VIÑOS TINTOS TRANQUILOS PRODUCIDOS NA VENDIMA 2018 outorgado por MONDIAL DES VINS EXTREMES\nACIO DE OURO na categoría VIÑOS DE COLLEITEIRO E PEQUENAS ADEGAS TINTO outorgado por CATA DOS VIÑOS DE GALICIA a ACIVRO XOVEN\nACIO DE OURO na categoría VIÑOS DE ELABORACIÓNS CON MADEIRA TINTO outorgado por CATA DOS VIÑOS DE GALICIA a ACIVRO BARRICA\nMáis información: Nas ladeiras do río Sil, a 320 metros de altitude, as nosas uvas recóllense manualmente, en caixas de 20 kg cada unha. Despois dunha maceración de 10 días, os nosos viños sofren procesos de fermentación, autoclarificación, estabilización e filtración. O viño Acivro embotéllase despois de acadar a máxima calidade, ata un 15% de vol., e unha densidade de 994 no caso do Barrica. Neste proceso obtense un Mencía Xoven, elegante e expresivo, con aromas a froita madura e fondo balsámico, e un Mencía Barrica de gran calor e estrutura en boca, cun retrogusto vivo e fresco. Aínda que a adega foi fundada profesionalmente no ano 2017, a familia leva colleitando viño dende varias xeracións atrás, e a historia das mismas remóntase, polo menos, á Desamortización de Mendizábal, en 1836, onde eran os labregos os que as traballaban.\nAdega artesanal: Casa Mencia\nPropietario: Casa Mencia\nRibeira: Val do Frade e O Eivedo\nNome das viñas: O Bacelo, O Abeledo, A Lamela\nSuperficie aproximada: 8100 m2\nVariedades de uva: Mencía, garnacha, dona branca, branco lexítimo, godello, collón de galo e mandó\nProdución aproximada: 6000 kg\nContacto: 639 209908 (Jose)\nMáis información: Estas viñas son traballadas pola cuarta xeración da mesma familia. Un viño destinado ao consumo familiar e á venda da uva. As cepas ofrecen variedades de uva autóctona con sabores particulares. Ademais, Casa Mencia está en proceso de plantado para ampliar a produción.\nAdega artesanal: Casa Ramiro\nPropietario: Casa Ramiro


O venres pecha ao público a exposición "O río Miño, un valor a conservar" | Concello de Tui\nO venres pecha ao público a exposición "O río Miño, un valor a conservar"\nO VENRES PECHA AO PÚBLICO A EXPOSICIÓN “O RIO MIÑO, UN VALOR A CONSERVAR”\nA Concellería de Cultura do Concello de Tui comunica que ata o vindeiro venres 21 de decembro pódese visitar a exposición sobre “O río Miño, un valor a conservar” pódese visitar nas dependencias do futuro Museo Municipal, no antigo convento de San Domingos. Esta exposición foi preparada pola Concellería de Cultura tudense co gallo da celebración da Xornada de estudio que coa mesma denominación, “O río Miño, un valor a conservar” desenvolveuse na nosa cidade o pasado 27 de outubro coa participación de destacados especialistas que analizaron as diversas problemáticas que aféctanlle ao río Miño.\nPara complementar esta Xornada de Estudio, co asesoramento do Grupo de Estudios dos Animais Salvaxes, foi preparada unha exposición de carácter divulgativo que pretende informar e formar aos visitantes sobre a biodiversidade deste curso fluvial ao seu paso polo Baixo Miño así como os riscos e perigos que afecta ao seu equilibrio ecolóxicos e os aproveitamentos tradicionais, de carácter sustentable, que existen no noso río. A exposición está conformada por un total de 10 paneis informativos que abordan as seguintes temáticas: anfibios, réptiles, aves, peixes vexetación, etc., ofrecendo aos visitantes un achegamento intenso á realidades ecolóxica do río Miño.\nA raíz daquela exposición aberta no decurso da xornada de estudio foron numerosas as persoas que se dirixiron a esta Concellería para solicitar unha exposición máis prolongada desta mostra co fin de posibilitar que fose visitada por un máis amplo número de interesados polo noso medio ambiente. A Concellería de Cultura, sinala o concelleiro responsable da mesma, Moisés Rodríguez Pérez, acolleu con interese estas suxestións e ofrece dende hoxe a posibilidade de visitar esta interesantes mostra sobre o río Miño, que cómpre lembrar forma parte de Rede Natura 2000 polo seus importantes valores ecolóxicos. A celebración daquela xornada de estudio así como esta exposición contan co patrocinio da Dirección Xeral de Conservación da Natureza da Consellería de Medio Ambiente e Desenvolvemento Sostible da Xunta de Galicia. A exposición está aberta de luns a venres de 17,00 a 19,30 horas e cabe a posibilidade de apertura con cita previa solicitando á Concellería de Cultura do Concello de Tui.


Os alumnos e alumnas de 2º C, D, E, a proposta da profesora Susana, leron O Principiño e escribiron un diario de lectura que presentaron nun soporte relacionado co libro. Unha preciosa actividade que adorna a biblioteca do centro estes días.\nComprobade vós como rosas, árbores, planetas, caixas, elefantes...esconden as palabras dos diarios de lectura:\nPublicado por biblioboveda o 26.2.16\nEtiquetas: Actividades do alumnado, Boas prácticas\nRecollemos o relato da experiencia dunha alumna do noso centro\nNon sei moi ben como empezar a escribir a miña experiencia. O primeiro día xa no aeroporto na miña cabeza estábanse pasando moitísimos momentos que pronto sucederían pero ao mesmo tempo de estar ilusionada tamén tiña medo e nervios, sobre todo da familia.\nOs primeiros días a situación era extraña, e coa familia sentíame incómoda pero ao cabo de catro ou cinco días acostumbreime de tal maneira como se os coñecese de fai tempo. O inglés xa era habitual escoitalo, e as persoas da casa eran moi agradables comigo.\nAs actividades estaban ao gusto de todos, habería algunhas que non gustaban moito e outras que querías repetir unha e outra vez… Esta experiencia foi unha maneira de aprender outras culturas, a forma de vida alí é moi diferente sobre todo nos horarios, pero acostúmbraste fácilmente. Tamén vives a experiencia de levar uniforme á escola, os primeiros días faite moita ilusión pero a segunda semana xa estás farta de levar eso. Coñeces tamén a distinta maneira educativa. Todo o día era aprender novas cousas sen darte conta, se non que pasándoo ben non parabas de aprender. Como en toda experiencia, ten que haber algo malo e neste caso é a comida: tod@s faciamos paradas no supermercado de vez en cando.\nEntre todos vivimos momentos incribles e fixemos lazos de amizade moi grandes, nesta oportunidade tamén aprendes a valerte por ti mesmo.\nEsta experiencia é unha que repetería unha e outra vez, ás veces pensas en darlle a un botón é volver cara atrás.\nEu anímovos a ir, a pesar de estar inseguros, eu non o estaba, entreguei todos os papeis e agora encantaríame poder ter esa oportunidade de novo .\nE agora contemplade os preciosos diarios nos que alumnos e alumnas recolleron o vivido:\nPublicado por biblioboveda o 24.2.16\nEtiquetas: Actividades do alumnado, PiliVigo\nO alumnado do Club de Lectura tamén participou dentro de Proxecto Interdisciplinar levado a cabo polo profesorado das distintas materias en 3º da ESO. Un grupo deles encargouse de debuxar o mapamundi que serviría para colocar as etiquetas da roupa segundo o lugar da súa manufactura. Asemade, os alumnos do club encargáronse de recordar aos seus compañeiros de traer as etiquetas das súas casas para seren colocadas no mapa.\nNa sesión de lectura, repasamos os diferentes capítulos recordando a viaxe do forro polar vermello, incidindo na problemática económica ou social que se reflexaba en cada un deles. Para o alumnado máis pequeño resultou unha lectura algo densa e confesaron que o leron moi por enriba; non así os maiores, que demostraron moita madurez á hora de falar de pros e contras do noso mundo globalizado e mostráronse especialmente sensibilizados con problemas como a contaminación, a necesidade de enerxías alternativas ao petróleo e a situación laboral dos que confeccionan as nosas roupas baratas (e non tan baratas).\nPublicado por biblioboveda o 18.2.16\nEtiquetas: Actividades do alumnado, CLUB DE LECTURA, La vuelta al mundo de un forro polar rojo\nO alumnado do grupo de 1º Bacharelato D do IES Alexandre Bóveda organizou un Mercadillo Solidario de Nadal durante a derradeira semana do trimestre. A actividade foi o resultado do traballo sobre Comercio Xusto, entre outros temas, que se desenvolveu nas clases de ciencias sociais e inglés coas profesoras Ana Álvarez a Mª Luz Valencia. Durante os dous recreos de luns a venres un grupo de alumnos e alumnas turnouse para atender o posto con productos de Comercio Xusto de OXFAM, básicamente artesanía e alimentación. A participación foi moi alta. Toda a comunidade educativa: alumnado, profesorado, personal de conserxería, limpeza e administración, pais e nais e mesmo os obreiros que facían obras no centro, TODO o mundo pariticipou con entusiasmo, chegando a desbordar as expectativas máis optimistas.\nNas contas finais, acadamos un total de arredor de 650 euros, o cal pódese considerar un éxito que nos anima a repetir a experiencia en cursos vindeiros.\nPublicado por biblioboveda o 3.2.16\nEtiquetas: Actividades do alumnado, La vuelta al mundo de un forro polar rojo


‘En «55», de Xavier Queipo, hai textos impagables’: Artigo de Agustín Agra | Blog Xerais\nPublicado por xerais nas categorías Críticas , Narrativa coas etiquetas 55 , agustín_agra , barbantia , xavier_queipo\nO meu talante, lonxe de idolatrías, cae máis ben preto da iconoclastia; porén, non teño mágoa en declararme queipista empedernido…\nHai escritores que son quen de darnos o que os demais non poden, de ofrecernos o que está fóra do alcance doutras plumas por carecer estas da formación precisa, da experiencia vital, ou ben do interese por escribir sobre as temáticas que a nós nos enchen dese xeito tan especial. Pois o conto anda por aí: dende 1990, co iniciático Ártico e outros mares, volvo á obra de Xavier Queipo de forma reiterada e agardo por cada nova achega súa como por auga de maio. Xa que logo, 55 era un libro longamente esperado; despois de todo, canto tempo son tres anos, o transcorrido dende a publicación de Extramunde, o Premio Xerais 2011?. Con esta publicación o autor quixo, por mor de celebrar o seu aniversario, ofrecernos 55 textos cos que amosar o seu lugar no mundo e, ao tempo, facerse e facernos un agasallo.\nCon 55, Queipo demostra unha vez máis ser un creador poliédrico, un narrador de mundos lonxe das categorías taxonómicas empregadas acotío. En 55 hai cabida para descubertas e naufraxios, para relatos coa atmosfera das grandes novelas de aventuras. A lectura tráenos o rescaldo de Salgari e de Conrad, de Stevenson e de Melville… Están os escenarios árticos e antárticos, dende Grenlandia ata as Kerguelen; están o oriente e mais o trópico; o mundo todo de polo a polo, dun punto no arco dun meridiano ata o mesmo punto despois dun xiro de 360 graos; viaxes reais e imaxinarias aquén e alén do Padornelo.\nE n 55 hai textos impagables; aqueles nos que o autor comete a ousadía de exhibirse nu ante o lector, de amosar sen pudor a súa cerna. Textos que se escriben de noite, en soidade e nun estado enfebrecido, agoniado polos monstros persoais: a dúbida e a incerteza, as preguntas que desacougan…\nLer a Queipo é celebrar canda el a diferenza e o diferente, solazarse co valor da diversidade, coa súa iconoclastia derrubadora de mitos. Queipo e o eterno retorno a Ercher e ás fitas de Moebius, aos mantras repetitivos, á prosa mesmerizante. Queipo, cos seus textos inzados de cultismos científicos; evitando que perdamos o costume de ler cun dicionario e un atlas sempre preto; Queipo e a ousadía de empregar varias linguas: inglés, francés, portugués, italiano… O que en calquera outro sería pedantería, en Queipo, é puro malabarismo.\n55 cohesiona e amalgama as diferentes unidades que conforman o conxunto da súa obra: os textos de carácter máis científico, os relatos e novelas, os de opinión; mesmo a súa veta máis lírica, a súa persoal poética, vese aquí representada. 55 permite observala no seu conxunto, como acontecería ao poñer no revolver dun microscopio un obxectivo de poucos aumentos, mais tamén afondar nos seus detalles tal é como conseguiriamos cunha lente de maior resolución.\nRecibo pois estes 55 textos de Xavier Queipo como o que é: un agasallo feito con todo o cariño de mundo.


Engadir unha conexión de datos nunha aplicación de lenzo - Power Apps | Microsoft Docs\nEngadir unha conexión de datos a unha aplicación de lenzo en Power Apps\nEn Power Apps, engada unha conexión de datos a unha aplicación de lenzo existente ou a unha aplicación que estea a crear desde cero. A súa aplicación pode conectarse a SharePoint, Common Data Service, Salesforce, OneDrive ou moitas outras orixes de datos.\nO seu seguinte paso despois deste artigo é amosar e xestionar datos desa orixe de datos na súa aplicación, como neste exemplos:\nConéctese a OneDrive e xestione os datos dun libro de Excel na súa aplicación.\nConéctese a Twilio e envíe unha mensaxe SMS desde a súa aplicación.\nConéctese a Common Data Service e actualice unha entidade desde a súa aplicación.\nConéctese a SQL Server e actualice unha táboa desde a súa aplicación.\nNo separador Inicio, seleccione Aplicación de lenzo desde cero.\nEspecifique un nome para a súa aplicación e logo seleccione Crear.\nSe aparece a caixa de diálogo Dámoslle a benvida a Power Apps Studio, seleccione Omitir.\nEngadir orixe de datos\nNo panel central, seleccione conectarse a datos para abrir o panel Datos.\nSe se tratase dunha aplicación existente e a pantalla xa contivera un control, seleccione Ver > Orixes de datos para abrir o mesmo panel.\nSeleccione Engadir orixe de datos.\nSe a lista de conexións inclúe a que desexa, selecciónea para engadila á aplicación. En caso contrario, vaia ao seguinte paso.\nSeleccione Nova conexión para amosar unha lista de conexións.\nNa barra de busca, escriba ou pegue as primeiras letras da conexión que desexe e logo seleccione a conexión cando apareza.\nSeleccione Crear para crear a conexión e para engadila á súa aplicación.\nAlgúns conectores, como Office 365 Outlook, non precisan pasos adicionais e pode amosar datos deles de inmediato. Outros conectores solicitaranlle que proporcione credenciais, especifique un conxunto de datos determinado ou realice outros pasos. Por exemplo, SharePoint e SQL Server require información adicional para poder usalas. Con Common Data Service, pode cambiar o ambiente antes de seleccionar unha entidade.\nIdentificar ou cambiar unha orixe de datos\nSe está a actualizar unha aplicación, pode que necesite identificar ou cambiar a orixe de datos que aparece nunha galería, un formulario ou outro control. Por exemplo, pode que necesite identificar unha orixe de datos ao actualizar unha aplicación que crease outra persoa ou que creara vostede hai tempo.\nSeleccione o control, como unha galería, para o que desexa identificar ou cambiar a orixe de datos.\nO nome da orixe de datos aparece no separador Propiedades do panel da dereita.\nPara mostrar máis información sobre a orixe de datos ou para cambiala, seleccione a frecha cara abaixo xunto ao seu nome.\nAparecerá máis información sobre a orixe de datos actual e pode seleccionar ou crear outra orixe.\nPara mostrar e actualizar datos nunha orixe como Excel, SharePoint, Common Data Service ou SQL Server, engada unha galería e engada un formulario.\nPara os datos doutras orixes, use funcións específicas para conectores como as de Office 365 Outlook, Twitter e Microsoft Translator.


Mostrando contidos 1 a 10 de 323\n09/12/2020. Asinado o plan de igualdade de oportunidades de Limpezas Salgado\n04/12/2020. Xornadas de formación en igualdade en Vigo e Vilagarcía de Arousa\n03/12/2020. CCOO chama a participar nas concentracións en repulsa polo asasinato dunha muller en Gondomar\n02/12/2020. CCOO reclama unha nova Estratexia Europea sobre Discapacidade\n24/11/2020. 25N: Mobilizacións unitarias do feminismo galego\n23/11/2020. 25 de Novembro de 2020. Un contexto de especial dificultade\n19/11/2020. 25 de Novembro de 2020. Día Internacional para a Eliminación da Violencia contra as Mulleres\n04/11/2020. 4 de novembro: Día Europeo da Igualdade Salarial\n22/10/2020. O Gabinete de Igualdade de CCOO impartiu unha xornada formativa en Santiago\n14/10/2020. Xornadas didácticas organizadas polo Gabinete de Igualdade de CCOO de Galicia


Irixo acollerá a terceira proba do Campionato de España de Cross Country de motociclismo – Ourense Deportivo\nIrixo acollerá a terceira proba do Campionato de España de Cross Country de motociclismo\n7 abril, 2017 Ourense DeportivoDeputación Ourense\nO Concello do Irixo acollerá o vindeiro domingo, 9 de abril, a terceira proba do nacional de Cross Country de motociclismo, tralas dúas xa disputadas este ano en Guadalaxara e Ablitas.\nA presentación desta proba deportiva tivo lugar esta mañá no Pazo Provincial, acto no que participou o vicepresidente da Deputación de Ourense, Rosendo Fernández; o asesor de Deportes da Deputación, Bernardino González: o presidente da Federación Galega de Motociclismo, Jose Canda Rodríguez; e o tenente de alcalde do Concello do Irixo, Manuel Cerdeira.\nRosendo Fernández dixo que «tralas dúas probas xa disputadas en Guadalaxara e Navarra, son moitos os pilotos que están inmersos na competición polas primeiras posicións e cada carreira resulta moi importante». Asemade, o vicepresidente da Deputación de Ourense lembrou que é «a terceira vez que o Concello do Irixo acolle esta proba».\nOs pilotos percorrerán un traxecto de 12 quilómetros por camiños e pistas forestais. «Ata o momento contamos con 44 inscritos pero, os interesados en participar aínda poden inscribirse, fóra de prazo, na páxina da Federación», explicou Jose Canda. As categorías convocadas son: Sénior, Junior, Sénior B 2T, Sénior B 4T, Máster, Veterano e Feminino.


Resultados para "dereito"\n...Sendo entendida esta como unha mera mercancia á que todos temos dereito a acceder, é de recibo...que o software libre é un elemento moi importante. Todos temos dereito a información e o soft...\n...en moita importancia, pois moita xente pensa que a liberdade dá dereito a "meterse" cos demais, pero non ten en conta que o respeto é outro dereito fundamental. Na entrada fa...\n...tes aspectos: - Dereito á SUPERVIVENCIA E DESE...os en materia de educación, polo que debemos reivindicar o noso dereito a unha educación p&uac...\n...lace, chamoume moito a atención ó parecerme unha gran evolución para todos e non para só uns poucos, pois todos temos dereito, a pesar das trabas que nos p...\n...te;s da formación do profesorado, ofertando accións formativas diversificadas, dinámicas e innovadoras, que dean resposta ao dereito e a obriga de todo o profesor...\nImaxe da rebeldía\n...oza o rídiculo é que algúns dos membros da brigada que se mostra na foto non sabe nin levar o escudo antidisturbios ó dereito, signo da falta de atenci&oac...\n...cute; a persoa responsable dos mesmos. Cales son os nosos dereitos? Este regulamento recolle dereitos como ao esquecemento e o der...sp; GDPR é un paso “esencial para fortalecer os dereitos fundamentais dos cidad&aacut...\n...CARACTERÍSTICAS Principio de inclusión. - Dereito do alumno/a á participación, o que conleva, o dereito a expresar as súas ide...\n...ute;n de liberdade. Condena a sacar a ESO Día mundial dos dereitos da infancia Á vist...os en materia de educación, polo que debemos reivindicar o noso dereito a unha educación p&uac...\n...segregación dos alumnos con NEE á que a sociedade estivo acostumada durante moitos anos, pero tamén para que exista o mesmo dereito de recibir a mesma educaci&oa...\nAulas hospitalarias: un novo espazo donde ensinar.\nNesta entrada gustariame afondar sobre a importancia da figura docente nunha aula hospitalaria. Para iso, en primeiro lugar cómpre deixar claro algúns aspectos como por exemplo que é unha aula hospitalaria ou cal é a súa importancia no campo educativo. Para segu...\nTags: aulas hospitalarias, educación, dereito, igualdade, profesorado, formación


PARA OS QUE NON SODES SOCIOS E QUEREDES SELO:\nÉ unha Peña de Amigos, seguidores ou Aficionados do PARADA DO SIL CLUB DE FUTBOL. Organizada para xuntarse polo menos unha vez ó ano nunha cea, e co ánimo de axudar ó Equipo. Ademais da ilusión de facernos ricos si pode ser.\n¿QUÉN PODE SER SOCIO?:\nTódolos que sintan algo polo Parada do Sil C.F. ou polo Concello de Parada de Sil, ou queiran contribuír a aportar un graíño de area pola nosa terra. E se comprometan a cumprir coas obrigas da Peña.\n¿CALES SON AS OBRIGAS COMO SOCIO?:\nSoamente poñer 2 euros a semana. O mellor e mais cómodo para todos é poñer a cuota do mes (10 euros)\n¿QUÉ FACEMOS COS 2 EUROS?:\nFacemos Unha Porra, con cinco Partidos (os que xoguen co Parada do Sil CF, co Madrid, CO Barsa, CO Depor e CO Celta) e Xogamos a Primitiva. Na porra hai que acertar o resultado con 1, X, 2. de esos 5 partidos.\n1 € Para a\n0.75 € PARA\nO que acerte a Porra\nDOAZÓN PARA O EQUIPO\n1 € para xogar a Primitiva\n0.75 € Para a Primitiva\n0.25 € Doazón ó Equipo\nTodo isto está explicado nos estatutos da Peña que podedes consultar, nesta páxina do Equipo. ( nas pestañas superiores/ Peña)\n¿SITUACIÓN ACTUAL DA PEÑA?:\nSomos mais ou menos 40 socios, para a Porra semanalmente o que a acerta leva 30 euros, si é el o único que acerta, si unha semana non acerta ninguén, acumúlase para a seguinte e o premio duplicaríase.\nPara a Primitiva xogamos cada semana dúas primitivas de 7 apostas cada unha (28 euros.) cos mesmos números tódalas semanas. Podedes ver Os partidos da porra do mes de marzo e a lista dos socios onde poñen os resultados da porra cada semana. E tamén ver os número que xogamos cada semana.\nSi estades interesados podedes poñervos en contacto con nos a través desta páxina ou con calquera membro da directiva do Parada do Sil C.F. ou no Bar da Pilar.\n¡¡ANÍMATE E PARTICIPA!!\n¡¡¡¡¡¡1, 2, 3 PARADA!!!!!!!\nPublicado por Parada do Sil en 6:41


A lactación materna si é cousa de homes | Consumer\nA lactación materna si é cousa de homes\nO labor dos pais nos coidados do bebé, as tarefas domésticas e o apoio emocional é fundamental para contribuír ao éxito da lactación materna\nPor Cristian Vázquez 27 de Setembro de 2013\nA lactación materna non incumba só ás mulleres. A maneira en que os pais se impliquen na crianza é fundamental para favorecer que os bebés reciban a forma de alimentación máis recomendada. Este artigo sinala a importancia de reducir a tensión das nais para fomentar a alimentación con leite materno, o papel dos homes nos coidados do bebé e como estes poden contribuír tamén ao éxito da lactación. Tamén se destaca a implicación do resto da sociedade nesta tarefa.\nLactación materna exitosa, mellor co home\nA lactación materna é fundamental para os bebés. Segundo as recomendacións da Organización Mundial da Saúde (OMS), o leite da nai debe ser o alimento exclusivo desde o nacemento e ata o seis meses de vida, e logo manterse, combinada con outros produtos, ata que o neno alcance os dous anos. Case todos os organismos máis importantes relacionados co tema, desde Unicef ata a Asociación Española de Pediatría, coinciden con estes consellos.\nO home exerce un papel crave no éxito da lactación materna, con apoio no coidado do bebé e a casa\nCon todo, as taxas de lactación materna en España están por baixo do recomendado. Así o afirmaron os especialistas reunidos no primeiro Cume Global sobre Lactación Materna, levada a cabo en 2012 en Madrid.\nUnha estratexia para contribuír á mellora destas cifras consiste nunha maior implicación por parte dos pais na lactación materna, di a OMS. Os homes poden desenvolver un papel relevante para “reducir a tensión das nais, encargándose das tarefas domésticas ou do coidado dos bebés”, como bañalos, cambiarlles os cueiros, dar paseos con eles, etc.\nPapel do home na lactación materna\nEn España existen numerosas asociacións destinadas a promover a lactación materna, moitas agrupadas na Federación Española de Asociacións Prol-Lactación Materna.\nUnha delas é Alba Lactación Materna, con sede en Barcelona. Este colectivo destaca que “o único que só a nai pode facer é aleitar” e que o pai está capacitado para todas as demais tarefas que a crianza dun bebé esixe: mecer, abrazar, consolar, bañar, pasear, xogar, cambiar o cueiro, etc. Ata hai uns anos, “a crianza foi competencia case exclusiva das nais”, sinalan desde Alba, mentres que os pais encargábanse de abastecer de alimentos á familia. En cambio, na actualidade, “a tendencia é compartilo todo entre home e muller e que os pais se involucren ao máximo na crianza“.\nTamén a asociación A liga do Leite publicou o estudo ‘Rol do pai na lactación‘. O informe pon énfase na importancia de que o pai procure contar coa maior cantidade posible de días sen traballo (vacacións, permisos, excedencias, etc.) xusto despois do parto, para acompañar á nai, liberala das tarefas domésticas, encargarse dos inevitables trámites e papelorios deste período e coidar aos demais fillos, se os hai. No caso de que isto non fose posible, é necesario prever esta situación e pensar nunha persoa de suma confianza que poida acompañar á muller polo menos durante o primeiro mes, o máis crítico neste sentido.\nEsta asociación tamén apunta o valor do apoio emocional á nai cando xorden dificultades, sobre todo obstáculos e presións sociais para que deixe de aleitar, dúbidas sobre a súa capacidade de seguir dando leite, cansazo, etc. “O apoio e a comprensión brindados polo pai han de ser firmes e sen fisuras”, explica.\nLactación materna, a axuda da parella e a sociedade\nOs expertos internacionais coinciden en destacar o rol central do pai no éxito da lactación\nO tema central da última Semana Mundial da Lactación Materna foi o apoio ás nais por parte das súas parellas e a comunidade. Ademais de sinalar o rol do pai nas tarefas domésticas e os coidados do neno, este encontro internacional destacou:\nA axuda dos fillos maiores e os membros da familia no apoio emocional á nai e a colaboración nas tarefas do fogar.\nA mellora nas condicións laborais para as nais lactantes (permisos de maternidade, áreas específicas para a lactación materna e o almacenamento de leite nos centros de traballo, etc.).\nA colaboración por parte doutras mulleres para asesorar sobre temas que preocupan ás nais primerizas, como a falta de leite, dores nas mamilas, etc.\nA Semana Mundial tamén deixou algúns números preocupantes. Sobre todo, en canto ao abandono temperán da lactación: ao tres meses de idade, só a metade dos nenos toma leite materno en exclusiva.\nTempo que nais e pais dedican á crianza\nA pesar desta tendencia por igualar o tempo de dedicación do pai e a nai na crianza dos nenos, as diferenzas aínda son notorias. As nais pasan unha media de 13,6 horas diarias cos seus fillos, máis do dobre do tempo que están con eles os pais: unha media de 6,2 horas. Ademais, case a metade dos homes (46%) ve aos seus fillos menos de cinco horas diarias, sinala o segundo informe nacional ‘A infancia en España‘.\nEste traballo, baseado en enquisas a 2.000 nais e pais con fillos menores de cinco anos, presenta moitos outros datos interesantes sobre esta cuestión. Entre eles destácase que case a metade das mulleres decidiu deixar o seu traballo para dedicarse ao coidado dos fillos, mentres que entre os homes fixérono un terzo do total. Ademais, sete de cada dez nais con emprego afirman estar dispostas á renuncia de parte do seu salario con tal de ter máis tempo para pasar cos seus fillos. Entre os homes, está de acordo con esta posibilidade o 55%.\nalimentación alimentos bebés hombres-gl lactancia materna-gl leche materna-gl maternidad-gl niños-gl padres-gl


Fin de semana de fases finais - Escolas Balonmán Xiria\n25 mayo, 2018 Fernando Vázquez\nÁs portas do mes de Xuño, as diferentes competicións encaran a recta final. As fases finais copan os fins de semana e se o pasado falabamos do equipo senior masculino e a anterior do feminino, neste fin de semana, as mozas infantís de Punta Del Este e os alevíns de balonmán 7, competirán en Arteixo e Abegondo para facerse co título de Copa e provincial respectivamente.\nNo que respecta ao Punta Del Este infantil feminino, a competición levará a cabo no pavillón de Galán ( Oseiro-Arteixo) durante todo o día do Sábado 26. As carballesas esperan poder confirmar o bo nivel de xogo que as acredita como campioas provinciais esta tempada e conseguir tamén o título de Copa. Os horarios dos encontros, serán os seguintes:\n2ª División Infantil Feminina, Fase Final Copa Federación\nSábado 26/05, pav. mpal. de Galán, Oseiro-Arteixo\n– Parrillada La Ronda RC Arteixo – Encaixe Camariñas, 10:30\n– Punta Del Este Xiria – Bm Lucus, 12:00\n3º – 4º posto: 17:00\nNa categoría alevín, os dous equipos de Xiria de BM7 entraron nesta fase final, entre os catro mellores equipos da competición. Os partidos levarán a cabo na mañá do Domingo 27 no pavillón de Abegondo e ambos os conxuntos loitarán por conseguir unha final carballesa, algo realmente complicado ante os potentes equipos de Abegondo e BM. Atlántico que xa foron capaces de derrotar ao Metalúrgica BB Xiria B e A. Sen ningunha dúbida, os equipos de Xiria deberán de facer uns partidos perfectos para conseguir o obxectivo.\nLiga Alevín Bm 7, Fase Final\nDomingo 27/05, pav. San Marcos, Abegondo\n– Bm. Atlántico – Metalúrgica BB Xiria B, 10:00\n– Gas Abegondo – Metalúrgica BB Xiria A, 11:00\n3º – 4º posto: 12:00\nCompletará a xornada o equipo cadete de Hierros Varela Urbieta, que se despraza a Tui para xogar no municipal da localidade a 5ª xornada da competición de Copa. Un encontro que promete ser igualado e difícil para os carballeses, que a pesar de todo xa foron capaces de conseguir a vitoria alí e atópanse nun gran momento de forma. O partido será o Sábado ás 12:30 h.\nE por último, unha nova xornada da liga prebenxamín, esta vez na mañá do Domingo e nas instalacións do colexio Liceo A Paz nos seguintes horarios:\nLiga Prebenxamín, x.4\nDomingo 27/05, pav. Colexio Liceo La Paz, A Coruña\n– Xiria B – Abegondo A, 10:00\n– Xiria C – Bm Arteixo , 10:35\n– Xiria A – Bm Culleredo, 11:10\n– Liceo Blanquiverde – Xiria B, 11:45\n– Abegondo A – Xiria A, 12:20\n– Xiria C – Bm Línea 21, 12:20\nEntrada anteriorResumo da fase de ascenso a División de Honra PrataEntrada siguienteO Hierros Varela Urbieta pecha unha magnífica tempada


Sanción grave á Once por incumprimentos laborais en Lugo - 21 Noticias\nA Inspección de Traballo de Lugo acaba de ditar unha resolución contra a Once dando lugar á «extensión dunha acta de infracción grave en materia de xornada e tempo de traballo». A notificación da autoridade laboral prodúcese tras a denuncia presentada por Comisións Obreiras (CCOO) ante a ausencia dun control da xornada e o incumprimento dos descansos do persoal. De feito, o sindicato xa presentou denuncias similares perante as Inspeccións da Coruña e de Santiago, e farao proximamente no resto de Galicia.\nNa súa resolución, a Inspección de Traballo considera probado que o persoal vendedor da Once fixo caso omiso do decreto de rexistro de xornada —en vigor desde hai máis de dous anos—. Tamén certifica que a dirección da Once non lle entregou á autoridade laboral os informes de actividade dos terminais de punto de venda, cos cales se podería comprobar o total de horas realizadas así como o gozo dos días de descanso.\n« El Sergas publica las fechas de la oposición con la que reforzará con 1.311 profesionales la Sanidad Pública Gallega\nCon Noel volverán los pañuelos a poblar las gradas de Riazor »


Optatividade en segundo da ESO - MANDA CARALLO\nEste ano os alumnos de segundo da ESO tiveron a oportunidade de elixir entre catro materias de libre configuración do centro dunha hora semanal. As materias eran: Proxecto integrado, Oratoria, Igualdade de xénero e Progamación.\nOs estudantes de Proxecto integrado van facer un musical coas cantigas de Martín Códax. A este musical engadiránselle aspectos musicais modernos como o rap, baile e música de batería e piano. Os nenos e nenas farán todos os decorados, a indumentaria e crearán a historia.\nO alumnado de Oratoria vai participar no concurso “ComunicaTedu”, que consiste en facer un vídeo tratando un tema proposto pola Dirección Xeral de Educación Formación Profesional e Innovación Educativa.\nEn Igualdade de xénero, os rapaces e rapazas falan da desigualdade sexista que hai hoxe en día: estereotipos, dominación machista, discriminación, homofobia… e como combatela. Xa fixeron un vídeo no que dicían os nomes de todas as mulleres mortas neste ano.\nOs nenos e nenas de Programación empezarán a programar utilizando a plataforma Scratc, un programa desenvolvido polo Instituto Tecnolóxico de Massachusetts (MIT) para ensinar a programar aos máis novos dunha forma fácil e divertida. A través dese programa pódense crear historias, videoxogos, puzzles…\nIker Cameselle, Saúl Lago e Lucía Alonso.\nTags: doazón de órganos e transplantes × materias × optatividade\nMorremos por vivir19 Marzo, 2018\nSalvavidas nas redes sociais4 Xuño, 2016


Na Cañiza terán que mollarse nestas municipais - Vigo al minuto\nNa Cañiza terán que mollarse nestas municipais\nMáis que nada porque calquera acto electoral ata o vindeiro 22 de maio terá que realizarse ao aire libre, xa que o concello só puxo a disposición dos partidos políticos zonas a ceo aberto e de acceso continuado e libre para calquera persoa, ningún local cuberto nin un espazo localizado no casco urbano. É o que denuncia o BNG da localidade, que presentou unha reclamación diante da xunta electoral para conseguir locais útis para a celebración de actos electorais.\nTrala queixa, o Concello ofertou tan só un local «ubicado nunha das parroquias do concello limitando o seu uso de luns a venres», unha oferta que consideran insuficiente. A pesar de todos estos «atrancos», os nacionalistas presentarán o 8 de maio públicamente as súas propostas para a candidatura de Paradanta.\nOs nacionalistas cren que se trata dun atranco en toda regra, sobre todo despois de que o Partido Popular, que goberna en maioría en A Cañiza, empregase durante a precampaña un local propiedade municipal no centro da vila para presentar a súa candidatura, a Casa da Cultura. «É unha desviación democrática, propia do estilo do PP máis rancio, quen confunde a representación democrática outorgada polos veciños coa ocupación e patrimonialización para o uso particular e partidario do Concello e as súas propiedades«, asegurou María Shantal Rodríguez, candidata do BNG á alcaldía da Cañiza.\nDos pescadores desaparecidos en la costa coruñesa


Inicio/Cultura/Os positivos en Covid-19 nos centros escolares do Barco ascenden a 22\nSoben no CPR Divina Pastora e no IES Martaguisela e descenden no IES Lauro Olmo\nSeguen subindo as cifras de positivos nos centros escolares do Barco de Valdeorras. Segundo os datos que vén de notificar a Xunta son xa 22 os casos rexistrados. Soben os positivos no CPR Plurilingüe Divina Pastora que pasa de 5 a 6 casos; e no IES Martaguisela que pasa de 2 a 4. Pola contra baixan no IES Lauro Olmo pasando de 3 a 2 positivos.\nO resto das cifras mantense: o CEIP Condesa de Fenosa ten 1 positivo e unha aula pechada, o CEIP Julio Gurriarán ten 3 positivos e o CEIP Ramón Otero Pedrayo segue con 6 positivos, segundo os datos facilitados pola Xunta. Polo de agora unicamente hai unha aula pechada.\nA Rúa centros comarca divina pastora escolares Lauro Olmo martaguisela noticias O Barco provincia Valdeorras


AQUAM LATAM: MUÍÑO NO REGO DA XARA\nMUÍÑO NO REGO DA XARA\nDe vez en cando un descubre sorpresas agradables. Coma o día que visitei este muíño no Rego da Xara, preto de Treilamas (Ventosa). A pedra debuxada, a fariña e a foula vestindo de branco as arañeiras que colgan do tellado. É un muíño en activo, íntegro, respectado, conservado. A parte baixa do muíño, chan e paredes construídos con lousas labradas e recintadas. O muíño ceiba a fariña polo chan e logo recóllese varréndoa.\nVisiteino en inverno, cando se ceban os porcos e os muíños contribúen transformando o gran en fariña. Había evidencias de que se moera recentemente. Inverno e un camiño enlamado, a auga corría por entre as pedras. Hai que cruzar unha pontella para acceder ao muíño. Comprobei a dificultade do acceso e pensei na xente de antano que acudía en zocos e co saco ao lombo ou na cabeza.


Soños eléctricos, de Ramón Caride (El apocalipsis va a llegar 16) - Paperblog\nPublicado el 02 enero 2020 por Tomas\n''[A recensión de Soños eléctricos publicouse en KindleGarten o 12/01/16. A entrada orixinal actualízase co gallo da súa tradución ao castelán en 2019].\nSoños eléctricos non é a primeira novela de Ficción científica escrita en galego, pero é o libro que, segundo a crítica literaria especializada, consolidou o xénero na Galiza, sendo unha das máis significativas.\nPublicouse no 1992 na editorial Xerais, ano no que gañou o Premio Eduardo Blanco Amor. No 2002, o xornal La Voz de Galicia incluiuna na súa antoloxía Biblioteca 120.\nCon Soños eléctricos, Ramón Caride comeza unha triloxía narrativa, De sombras e de lume, que segue con Sarou (1997, reeditada e ampliada no 2012 como Sarou/Lanzós) e que se pecha con (2003, reeditada no 2014). Compre dicir que as tres obras pódense ler de xeito independente.\nPostapocalipse e ficción científica social\nA novela insírese na ficción científica branda, e máis en particular na ficción científica social. Servindo coma reflexión sobre a estratificación da sociedade e os fenómenos culturais de masas, extrapolando a nosa situación actual a un escenario fantástico que permite o exercizo de estrañamento de vernos dende fóra. Ou, segundo a sentenza atribuida a Ursula K. LeGuin, "A Ficción científica non é predictiva, senón descriptiva".\nCon 195 páxinas divididas en cinco partes intituladas, Soños eléctricos combina diferentes técnicas e puntos de vista narrativos. Posúe unha estrutura narrativa complexa, tanto no formal, co uso decote de prolepses ( flash-forward) e analepses ( flash-back) como no argumental.\nPois como veremos deseguido, o protagonista, Stevo Dádik, aparecerá tanto de seu como a través dun tercer personaxe.\nO escenario de Soños eléctricos\nA acción sitúase nun futuro post-apocalíptico coñecido como A Era Nova, que mesmo desbotou a cronoloxía anterior (Stevo Dádik nace no ano 143). No cal a Terra fica transformada nun xigantesco deserto radioactivo, namentres que a humanidade vive en cidades-estado subterráneas protexidas por cúpulas e organizadas nunha Confederación.\nA sociedade resultante está ríxidamente estratificada, cun sistema estamental que anulou a movilidade do actual sistema de clases. Os estamentos privilexiados reprodúcense de xeito tradicional, biolóxico, e o resto mediante clonación.\nA segregación social esténdese á vestimenta (con cores para cada grupo social), ás ocupacións e mesmo ao espazo físico. Cos ecosistemas naturais esvaecidos, a cidade organízase en níveis verticais, reservando os superiores para os privilexiados. O vencello da persoa ao chan é medieval. Canto máis baixo é o nível, máis baixa a posición social do seu morador, que está ligado a el e non pode abandoalo.\nPorén, aínda existen parias entre os parias: os nómades salvaxes que habitan o deserto radiactivo, fóra da sociedade á cal teñen vedado o acceso.\nMesías, caudillos e estrelas do rock\nSoños eléctricos xira en torno á figura mesiánica de Stevo Dádik. Un home que, nacendo nunha familia de militares (o estamento máis elevado) renuncia aos seus privilexios de berce. E que comeza, por propia vontade, un descenso cara os níveis máis baixos da Cidade Alfa, convértendose nunha icona contracultural. Nun músico que galvaniza ás masas cos seus espectáculos.\nA novela comeza cando, tras anos da súa desaparición, uns científicos do réxime administran unha droga psicoactiva a Xandor-F. Un asasino que coñeceu a Stevo, provocándolle unha viaxe mental na que asume a personalidade e a esenza do propio Stevo Dádik, co fin de clonalo a partires das lembranzas do asasino.\nVarias son as lecturas que se poden facer da novela. Hai, por unha parte, o mesianismo de Stevo Dádik e os seus paralelismos coa figura de Xesús Cristo. En canto á súa predestinación como guía do pobo, líder, profeta e mesmo mahdi inspirador dunha revolución violenta, como se verá ao conclusión da obra.\nDo mesmo xeito, a súa vida pública transcorre na predicación (no caso de Stevo, a través dos seus concertos) e renuncia á tentación da vida cómoda e privilexiada para viviren arrodeado do lumpen. Asasinos como Xandor-F ou prostitutas como Lumia, o seu grande amor. Tamén filla de militares, pero cuxo descenso de estamento social débese a unha caída en desgracia familiar.\nA cultura de masas\nTemos, por outra banda, un retrato da cultura de masas e da sociedade da imaxe. cun Stevo Dádik convertido nun artista de carisma mesmérico. Capaz de electrizar ao público e manipular as súas crenzas e emocións, nun espectáculo no que o cantante ultrapasa á súa música e torna un produto cultural en sí mesmo.\nEvoca figuras como Jim Morrison, Jerry García ou Jimi Hendrix. A banda de Stevo Dádik, con músicos de variopinta procedencia, incluso un salvaxe do deserto, trae reminiscencias das eclécticas formacións da era da psicodelia, como a Gypsy Sun and Rainbows.\nE, por riba de todos, o británico David Bowie, icona referencial da imaxe e a estética aplicadas ao rock. [Casualmente, publicárase este texto ao día seguinte do seu pasamento]. Como Bowie, Stevo convértese nos personaxes que interpreta, levándose e levando ao público á catarse e reinventándose a cada concerto.\nA novela de Ramón Caride Ogando é, tamén e ante todo, unha historia de amor. O romance de Stevo e Lumia, narrado de xeito emocional, con intensidade e con momentos de grande expresividade erótica.\nNun mundo fríxido e desnaturalizado, onde a reproducción é artificial e o sexo unha mera cuestión física desenvolvido en "salas de pracer" con profesionais que perderon o dereito sobre o seu propio corpo, o amor de Stevo e Lumia é, por sí só, un acto de rebeldía e revolución.\nUnha reivindicación da humanidade, das paixóns e da voluptuosidade (que lembra ao "Amar es combatir / si dos se besan el mundo cambia" de Octavio Paz) mesmo sabendo as funestas consecuencias que suporá aos dous amantes.\nUn dos seus máis celebrados heterónimos\nUn futuro pouco acolledor\nE temos tamén a lectura de Soños eléctricos como novela de Ficción Científica, que ofrece a visión dun mundo distópico, reflectido a través das diversas intrahistorias.\nComo a de Xandor-F, adestrado dende neno coma asasino nunhas condicións de crueldade e rigor estremas, e vivindo ao día nunha espiral de traballo e lecer autodestructivo. Unha molicie sen futuro que lembra á imposta pola nosa actual sociedade de consumo. Ou a de Lumia, que encarna a perda da soberanía última da persoa. A cosificación, o propio corpo e a propia sexualidade postas á disposición de terceiros.\nO mundo apresentado por Ramón Caride acada un grande impacto visual, con escenarios familiares aos seareiros da literatura de Anticipación. Unha Terra desertizada enferma de radioactividade, coa poboación amoreada en cidades-estado. Vehiculada nunha ríxida sociedade que voltou aos estamentos medievais. Marcadamente determinista e na que o espazo vital vencéllase á posición social, máis deturpado canto máis baixo o nível. Até que as persoas máis desfavorecidas vivan entre o lixo e perigosas ratas mutadas.\nTecendo a historia dende o apartado formal\nNo literario, a combinación de técnicas narrativas por parte do autor contribúe a enriquecer a nosa visión do seu mundo. Amosado dende diversas olladas, creando un mosaico de escenas nas que se alternan a narración en primeira, segunda e terceira persoa.\nSoños eléctrico s é unha novela de sensacións, de forte simboloxía e pouco convencional no apartado formal. Con ela, Ramón Caride uniu a habelencia literaria a unha sensibilidade particular para a Ficción científica, creando unha obra referencial do xénero na nosa língua.\nEn 2019, Soños eléctricos traduciuse ao castelán e foi publicado por Sial Pigmalión. A tradución é de David Martín Fidalgo e Uxía Caride Blanco. O limiar é de Isabel Mociño, e inclúe un epílogo de Jorge Emilio Bóveda.


Deberán remitir as entidades as facturas e os xustificantes de pago das mesmas, no momento de presentar a xustificación da realización das accións subvencionadas? | GaliciaAberta - Secretaría Xeral da Emigración\nDeberán remitir as entidades as facturas e os xustificantes de pago das mesmas, no momento de presentar a xustificación da realización das accións subvencionadas?\nNon, pero si conservar nos seus arquivos tanto as facturas como os xustificantes de pago das mesmas.\na) Non remitir as facturas\nEste ano, cando presenten a documentación xustificativa en calquera dos programas incluídos nestas convocatorias, as entidades NON deberán remitir as facturas que acrediten o gasto realizado nin os xustificantes que acrediten o pago das mesmas, xa que están acollidas á xustificación simplificada. Agora ben, cando presenten a xustificación as entidades deberán anotar os datos de cada unha das facturas no Anexo IV: a data, a data de pago, o seu número, o nome completo da empresa emisora, o concepto e o importe total de dita factura.\nPara que poidan ser admitidas na xustificación que presente unha entidade, as facturas que acrediten os gastos realizados deberán conter todos os datos e requisitos necesarios para a súa validez. Esas facturas válidas, así como os xustificantes que acrediten a realización dos pagos das mesmas (notas das transferencias bancarias e/ou recibos válidos), deberán ser conservados polas entidades beneficiarias nos seus arquivos durante catro anos, á disposición da Secretaría Xeral da Emigración e dos órganos de control.\nb) Pagos das facturas\nAsí pois, é imprescindible que as entidades conserven nos seus arquivos, ademais das facturas, os orixinais dos documentos acreditativos do pago de cada factura. Os órganos que realicen as comprobacións e os controis dos expedientes non só van esixir que as actuacións subvencionadas estean realizadas e debidamente xustificadas con facturas correctas, senón que ademais estean pagadas e que se acredite este pago.\nEste pago deberá acreditarse debidamente, mediante transferencia bancaria ou “mediante extractos ou certificacións bancarias debidamente identificados, selados e asinados polo beneficiario”, de acordo co establecido no Regulamento da Lei de subvencións de Galicia. Con carácter excepcional, aceptarase a xustificación do pago mediante recibo do provedor para gastos por importes inferiores a 1.000 € (para a súa validez, estes recibos deberán conter polo menos os seguintes datos: data, sinatura, nome e apelidos do asinante, o seu NIF, o cargo que ocupa na empresa ou entidade á que representa).\nIMPORTANTE: Tanto as facturas como os xustificantes de pago das mesmas deberán ter data do ano 2013, e anterior ao 31 de outubro de 2013.


TIRULIRU :: Nosanaicinhadoceo\nInicio > Música galega > TEMPOS LITÚRXICOS > NADAL PANXOLIÑAS > TIRULIRU\nImos compañeiros, imos,\nimos todos cara a Belén,\na ver aquel rapaciño\nque acabou de nacer.\nSomos dous pastores chairegos\nque vimos xunto o Meniño\na traerlle unhas guedellas\npara que quente o seu corpiño.\nSomos mariñeiros, somos,\nda terra de Camariñas,\ne ó Neno Xesús traemos\nfrescos peixes e sardiñas.\nTodos che regalan algo,\neu, que che regalarei?\nUn pucheiro de manteiga\ne unha cunca de bo mel.


Unha trintena de alumnos dos cursos de Soldadura do Centro de Formación reciben o certificado en Prevención de Riscos Laborais | Concello de Cambre\nO Centro Municipal de Formación do Concello de Cambre acolle, ao longo de todo o curso, unha ampla oferta formativa. Dentro deste abanico, o Concello organiza dúas accións formativas dirixidas a persoas desempregadas: por unha banda, o curso de Soldadura oxigás e soldadura MIG MAG e, polo outro, outro de Soldadura con eléctrodo revestido e TIG. Estes programas formativos están subvencionados pola Xunta e Galicia a través do Plan de Accións Formativas dirixidas prioritariamente a desempregados (AFD). Trinta alumnos e alumnas dos cursos recibirán hoxe, martes 11 de febreiro, o certificado básico en Prevención de Riscos Laborais ( PRL), un módulo obrigatorio en ambas as formacións.\nPara conseguir o título, os estudantes recibiron 60 horas de formación especializada en PRL, que se impartiron previamente aos contidos vinculados á soldadura. Os alumnos e alumnas recibiron un certificado oficial emitido por unha entidade acreditada pola Fundación Laboral de Construción.\nO concelleiro de Desenvolvemento Socioeconómico, Diego Alcantarilla Rei, e a docente do módulo de Prevención de Riscos Laborais foron os encargados de entregar estas certificacións ao alumnado. Alcantarilla Rei aproveitou a ocasión para felicitalos por “o seu esforzo e dedicación”, e animounos a seguir “traballando da mesma forma ao longo de todo o programa formativo”.


Baiuca actuará na Batucada de Verín 2019\nInicio/Cultura/Baiuca actuará na Batucada de Verín 2019\nEsta actuación será o plato forte deste festexo, que terá lugar os vindeiros días 26 e 27 de xullo\nO 26 e 27 de xullo celebrarase a Batucada de Verín 2019. Segundo confirmou a concelleira de Educación, Cultura e Festexos, Emilia Somoza, esta cita para todas as idades estará chea de música, auga e festa. Así, o prato forte será o concerto de Baiuca.\nA concelleira Emilia Somoza co cartel da Batucada 2019.\nO “Desfile da Ludoteca Especial Batucada” abrirá o calendario de actividades o venres 26 ás 11:00 horas, coa temática de super heroes e super heroinas. Ao seu remate ás 12:00 horas celebrarase a “Festa Infantil da Ludoteca”, no CEIP Amaro Refojo. Así, pola tarde terá lugar a “Festa Acuática na Praia fluvial”. Será de 16:30 a 20:30 horas é contará con animación musical, e inchables de terra e auga. O Grupo Atenas cerrará a xornada do venres cunha actuación musical na Praza García Barbón ás 00:00 horas.\nXa o sábado 27, a auga e a escuma serán as grandes protagonistas. Ás 17:00 horas celebrarase a “Festa da escuma e da auga”, coa animación a cargo da Discomóbil A Gramola. A continuación, ás 19:15 horas comezará o “Desfile Pasarrúas da Batucada” que sairá da Praza Maior e continuará pola Praza da Mercé, Laureano Peláez, Irmáns Moreno rematando no Pavillón dos Deportes de Verín. Este ano, o desfile contará coa presenza da batucada Trópico de Gelos (Santiago de Compostela) e da Charanga Támega. Ao remate do desfile, na Rúa Irmáns Moreno, Enjoy DiscoMóbil Jorge será a encargada da animación musical.\nPara rematar, Baiuca será o plato forte desta Batucada de Verín 2019. Será na Praza García Barbón ás 00:00 horas. Neste proxecto musical capitaneado por Alejandro Guillán “Alex Casanova”, conflúen sons propios da tradición galega e música electrónica.\nTexto: Alba Prada\nFotos: Facebook Concello de Verín\nauga Baiuca Batucada 2019 escuma festa música Verín\nO artesán Gerardo Fernández deseña o Premio do Público do FIC cunha lembranza ao seu fillo “Geri”


Sábado con ceo cuberto e chuvascos ocasionais ata o serán – O Barbanza\nSábado con ceo cuberto e chuvascos ocasionais ata o serán\nO sábado será unha xornada marcada pola inestabilidade atmosférica, debido ao aire frío situado nas capas altas da atmosfera. Así, os ceos estarán parcialmente cubertos, con chuvascos ocasionais. As temperaturas sufrirán un lixeiro descenso con valores baixos para época do ano. O vento soprará frouxo de compoñente oeste, máis intenso no litoral.\nO NOSO MAR: Vento do oeste á mañá, do oeste á tarde e do norte á noite, forza 3 a 4 á mañá e 2 a 3 á tarde e á noite. Marusía á mañá e mar ovellado á tarde e á noite. Visibilidade regular á mañá e á tarde e boa á noite. Mar de fondo do noroeste, con ondas de 0.5 a 1.5 metros á mañá, 0.5 a 1 metros á tarde e 0 a 1 metros á noite.\nPreamar 00:59 3.2 m\nPreamar 13:44 3.2 m\nPreamar 00:53 3.2 m\nBaixamar 07:18 1.0 m\nBaixamar 19:36 1.1 m\nBaixamar 07:24 1.0 m\nPreamar 13:40 3.2 m


Como é o son do ar?\nQue ritmos baila o vento cando peta contra os acantilados nas escuras noites de invernía?\nQue di a brisa cando acariña lixeira a cresta das ondas?\nQue o vento que move o millo nas leiras?\nQue fala o ar que se respira?\nPechade os ollos e deixádevos levar, que hai músicas que teñen o poder de transportarnos...)\nComentarios (4) - Categoría: Sala de música - Publicado o 08-03-2009 14:19


O PP de Burela da a coñecer a candidatura completa ás eleccións municipais - Amariñaxa.com\n1 hora A comarca e a provincia manteñen a liña ascendente da xornada pasada\n5 horas Viveiro firma outros tres convenios coa Deputación\n6 horas O DOG recolle o levantamento da prohibición de plantar pataca\nO PP de Burela da a coñecer a candidatura completa ás eleccións municipais\n21 Abr 2019 Actualidade, Burela Actualidade, Burela\nO candidato do PP á alcaldía de Burela, Manuel Rouco, da a coñecer a candidatura completa de cara ás eleccións municipais do vindeiro 26 de maio despois de avanzar xa nos últimos días algúns nomes que integrarán “este novo proxecto do PP para Burela”. As restantes integracións son Yovana Oroza, Javier Pardeiro, Miguel Díaz Ramos, Carlos Saa, Marina López e Aitana Rodríguez.\nYovana Oroza Castro, natural de Burela, representa “un deses novos grandes talentos da nosa vila por descubrir”. Así o manifesta Rouco explicando que “é enxeñeira de Camiños, Canais e Portos e desenvolve a súa actividade profesional na propia vila. É tamén auditora e técnica en certificación enerxética de edificios e conta con másters universitarios en formación do profesorado de Educación Secundaria Obrigatoria e Prevención de Riscos Laborais.\nJavier Pardeiro Casabella, moi coñecido nesta súa vila natal pola súa faceta de xogador profesional de fútbol sala no equipo local e como exitoso adestrador, a posteriori, do equipo feminino co que conseguiu o fito de ser campión de Liga e Copa o mesmo ano. “Administrativo de formación, na actualidade colabora na xestión dunha asociación cultural e deportiva dun concello mariñao onde tamén adestra ao seu equipo de fútbol sala”, engade o alcaldable popular.\nPola súa banda, Miguel Díaz Ramos, tamén natural do municipio burelao, “forma parte dese relevo xeracional profesionalizado, e tan necesario, no noso sector pesqueiro”, indica Rouco que asegura que se trata “dun coñecido empresario de éxito no propio sector que, en colaboración co resto de axentes implicados, fortalecerá e mellorará o mesmo coas súas aportacións”.\nAs novas caras que completan “esta ilusionante candidatura do PP á alcaldía de Burela son Carlos Saa, xubilado moi coñecido no pobo que foi administrativo dunha das maiores empresas de construción de Burela e disposto sempre a aportar ideas co obxectivo mellorar a súa vila de adopción”. Tamén forman parte da lista que encabeza Manuel Rouco, Marina López e Aitana Rodríguez. A primeira é auxiliar de enfermería que xa hai anos elixiu Burela para asentarse e que presta os seus servizos como profesional do sector sanitario nunha residencia dun concello limítrofe; mentres que a segunda é unha moza a piques de rematar os seus estudos no grao universitario en Economía cun brillante currículo académico.\nEstes veciños e veciñas integrarán xunto ao candidato, Manuel Rouco, e os nomes avanzados nos últimos días -Ana Álvarez, Natalia Álvarez, Félix Martins, Sonia López, Alberto Ramos, José Casas, Justo Eijo, Josefa Yáñez e Felicísimo Baño- unha candidatura que pretende “sacar da parálise na que se atopa inmerso o Concello de Burela e metelo de cheo no século XXI”.\nEtiquetas 26MburelaCandidaturaEleccións MunicipaisPP\nAnterior A Casa Museo de Álvaro Cunqueiro recibe máis de 1.000 visitas en tan só mes e medio\nSeguinte O luns 22 ábrese o prazo para inscribirse no karaoke das festas patronais de Burela


Diario dun mercado. Episodio 75\nFeminino, Fútbol afeccionado, Preferente Norte, Segunda Autonómica, Terceira Autonómica, Terceira División\nDiario dun mercado. Episodio 75\nO fútbol feminino continúa medrando na provincia, despois de que a SD Chantada fixese oficial o regreso aos terreos de xogo do seu equipo de fútbol. Once anos despois, o Chantada feminino volve estar federado e xa conta con Andrea, Belén, Iria, Marian, Mirian, Natalia, Noela e Rocío. O conxunto chantadino comparte protagonismo nesta pretemporada co Carballedo CF que tamén constituíu equipo e comunicou a incorporación de Alba Lobelle como a décima fichaxe neste verán.\nNo tocante ao fútbol masculino destacamos a marcha dun dos valores da canteira lucense fóra de Galicia. O lateral dereito Iago Carracedo, con pasado na base do CD Lugo, marcha cara o Peralada da Segunda B despois de rematar a súa fase xuvenil no Deportivo. O cadro catalán actúa nestes momentos como filial do Girona na Primeira División.\nMake continuará sendo unha das referencias do Vilalbés e cumprirá a segunda temporada consecutiva no equipo despois do seu regreso tras xogar na SD Compostela\nNo Racing Vilalbés chegou a segunda tanda de renovacións, logo das primeiras cinco fichaxes. Na defensa continúan o central focense Xusto Pardeiro e o lateral esquerdo David Buyo. No centro do campo mantense Alberto Lamas “Make” e na dianteira Arón. Na Preferente salientamos a renovación do viveirense Juan Manuel Pena “Bossa” que continuará sendo un dos referentes do As Pontes. Ademais a Sarriana ficha o mediocentro Diego Núñez que a última temporada vestiu a camisola do Castro.\nPor último, o Cospeito xa ten a súa primeira incorporación. Trátase de Cristian Cancio que procede dos xuvenís do Racing Vilalbés que a temporada pasada xogou na División de Honra. O xogador adáptase a varias posicións dentro do terreo de xogo e será unha das poucas novidades do cadro cospeitense de cara a vindeira temporada. Ademais no grupo sur da Terceira chega unha nova fichaxe para o Río Sil; Manolo do Taxi “Malulo” que por diferentes motivos tivo que deixar o equipo volve ao cadro soberino para reforzar a defensa.\nbossa CD Cospeito Iago Carracedo racing vilalbés río sil sarriana SD Chantada feminino\nPost AnteriorDiario dun mercado. Episodio 74\nSeguinte PostDiario dun mercado. Episodio 76\nPalabra de… Javi Regueiro: “O orgullo de\nPalabra de… Ferreirós: “Pol, o gran\nPalabra de… Borjita: “Os superheroes do


O alcalde de Soutomaior, Agustín Reguera, asegura que todas as zonas de baño do municipio atópanse en perfecto estado para o baño. O rexedor responde así á solicitude do grupo do BNG, que recentemente reclamou que se habilitasen as praias ante a chegada da temporada estival.\nUnha patrulla detivo a un condutor de 58 anos despois de verse implicado nun accidente na Avenida de Vigo. Nun primeiro momento negouse a facer a proba de alcolemia, polo que foi trasladado á comisaría. Alí accedeu a someterse á proba, que deu unha taxa de 1,08 miligramos.


O PP perde por primeira vez unhas eleccións en Galicia - Praza Pública\nGonzalo Caballero, xunto a Pedro Sánchez nunha foto de arquivo © PSOE\nA 'yenka' que afastou Galicia do foco\nO PP perde por primeira vez unhas eleccións en Galicia, onde a esquerda é maioritaria\nO PPdeG perde máis de trece puntos de apoio e queda por baixo do 28%\nO antigo espazo de En Marea sofre a fragmentación: En Común queda con dous escanos e o partido liderado por Villares consegue un 1% dos votos en Galicia\nO espazo de En Marea, que abranguía as Unidos Podemos, as mareas ou Esquerda Unida, sofre a fragmentación. En Común obtén dous escanos e queda no 14,5% dos votos, fronte aos cinco que conseguira a antiga coalición de En Marea en 2016. O partido homónimo, liderado polo portavoz parlamentario Luís Villares, foi o gran derrotado: supera por pouco o 1% e consegue só uns 18.000 votos.\nYolanda Díaz, reelixida deputada, amosou a súa "enorme satisfacción" pola "derrota do bloque da dereita" e advertiu ao PSOE de que "cumpra co mandato da cidadanía" para que así sexa. Ademais, fixo un "chamado" tamén ao PSdeG e ao seu líder, Gonzalo Caballero, e asegurou que este domingo "é a pista de saída para gobernar a Xunta de Galicia e derrotar a Feijóo".\nO BNG dobra resultados pero non acada escano\nDesde En Marea, Villares recoñeceu estar "insatisfeito", tras asegurar que "toca reflexionar". Culpou dos malos resultados á "polarización do voto", á "clave estatal" dos comicios e á "excepcionalidade" dunhas eleccións nunha "mobilización polo medo". "A xente que decidiu concentrar o voto no PSOE é a mesma que apoiou o proxecto político de En Marea antes; foi unha situación de emerxencia na que se optou por unha solución de emerxencia", dixo.\nAdemais, por primeira vez en moitos anos, o nacionalismo galego non terá represenante ningún no Congreso. Na anterior lexislatura, Anova colocara dous representantes na coalición de En Marea. Desta vez, o BNG multiplicou por dous o apoio pero a mellora non foi dabondo para que sumase o ansiado escano. Obtivo case 94.000 votos.\nNoite electoral do 28A en Galicia\nGonzalo Caballero e a cúpula do PSdeG, valorando os resultados do 28A\nFeijóo, con Miguel Tellado e o deputado Alberto Pazos, valorando os resultados do PPdeG\nYolanda Díaz valora os resultados de En Común-Unidas Podemos xunto a Gómez-Reino e outros cargos\nA Executiva Nacional do BNG valora os resultados do 28A\nLuís Villares, entre Iván Olmos e Iris Malvido, valorando o resultado do 28A\nAna Pontón, portavoz nacional do BNG, destacou que a súa formación lograse "duplicar" votos nun "contexto difícil". Ademais, recoñeceu que o obxectivo "difícil" non se consegiu e culpou dos resultados "á polarizaicón, á chamada ao voto útil e á fragmentación en Galicia". Ademais, asegurou que o Bloque está "en remontada" e que será "determinante para poñer fin ao decenio negro de Feijóo e fin á hexemonía do PP" no país.\nO espazo á esquerda do PSdeG --a antiga En Marea, con Podemos, EU e Anova e mais o BNG-- sumaran en 2016 o 25% dos votos en Galicia. Desta vez, ese mesmo espazo, aínda máis dividido, quedou en algo máis do 21%. En escanos, pasou de 5 escanos a 2.\nFeijóo, nun mitin xunto a Pablo Casado © PPdeG\n“Non son os resultados que buscabamos e non estamos satisfeitos”. Alberto Núñez Feijóo, presidente da Xunta de Galicia e do PPdeG, recoñeceu a súa decepción por unhas cifras para os populares “malas sen paliativos”. Ademais, culpou a “división do voto de centro dereita” porque “penalizou o Partido Popular” tal e como, encargouse de repetir, levaba advertindo semanas.\n“A inmensa maioría dos votantes de Vox arrepentíronse de votar a esta formación"\n“Temos que asegurarnos que isto non volva pasar nas eleccións municipais, europeas e autonómicas do 26 de maio”, insistiu Feijóo, que dixo estar convencido de que “a inmensa maioría dos votantes de Vox arrepentíronse de votar a esta formación porque viron como os sues votos serviron para que teñen máis votos e máis escaños o PSOE”.\n“Vox era un partido testemuñal e tivo moitos votos, se sumáramos a súa porcentaxe ao PP, o resultado sería moito máis potente”, dixo Feijóo, que cre que os socialistas utilizaron moito e ben “o espantallo” da ultradereita. “O PSOE é o vencedor, desde o punto de vista estratéxico”, engadiu, tras volver lembrar que “só” cos votos dos ultras o PP “tería gañado claramente ao PSOE”.\n“Debemos mater o punto de encontro que foi sempre o PP: persoas máis de dereitas, máis de centro, máis reformistas, máis liberais e persoas que non están de acordo con este PSOE”, rematou, tras sacar peito dos seus resultados malia o importante devalo, ao destacar que a porcentaxe de votos á formación conservadora era moito maior que no conxunto do Estado e tras poñer en valor tamén o reducido apoio a Vox comparado con outras autonomías.


Neste ano hai tres categorías:\ncategoría A (ata 10 anos inclusive)\ncategoría B (de 11 a 16 anos inclusive)\nA Organización e o Xurado teñen a potestade de esixir a documentación de todos e cada un dos participantes, a fin de verificar a idade dos mesmos, puidendo deixar nula a participación en caso de duda. Recoméndase que os responsables ou os participantes teñan a documentación dispoñible.\nO xurado no momento da cualificación terá en conta:\ncalidade na execución\nEn cada unha das categorías serán concedidos tres trofeos e dous premios en metálico.\nSe o número de grupos participantes nunha categoría é inferior a cinco, outorgarase un único premio (trofeo e 350 €).\nAdemáis outorgaranse dous únicos premios para todas as categorías do Concurso:\nPremio o mellor bailador e premio a mellor bailadora, ambos premios en Homenaxe a Yolanda Pérez Feijóo.


Reclamamos a liberdade para o noso povo - Néstor Rego Candamil - Nós Diario - Diario de intereses galegos\nReclamamos a liberdade para o noso povo\nComo Reboiras, nós reclamamos a liberdade para o noso povo. Por iso estamos hoxe aquí. Para homenaxear o camarada que deu a vida pola liberdade da súa Patria, mais tamén o militante que ao logo dos anos traballou incansabelmente para concienciar e organizar o povo galego, para crear e fortalecer organizacións políticas, sindicais, sociais, culturais propias, para asentar a autoorganización do povo galego en todos os ámbitos como única garantía de termos as ferramentas que nos permitisen alcanzar o obxectivo dunha patria libre e soberana. Tamén para recoñecer, na figura de Moncho Reboiras, toda unha xeración de galegos e galegas que en anos especialmente difíceis demostraron unha enorme valentia persoal, política e intelectual que posibilitou a análise adecuada da situación de dependencia colonial que sofre o noso País e a definición das alternativas políticas e organizativas apropiadas para poder mudar o estado de cousas, dándolle corpo teórico e práctico á autoorganización e imbricando claramente o nacionalismo galego nun proxecto político popular, entendendo que liberación nacional e social son elementos indisolúbeis na loita do povo galego por un futuro diferente.\n"cando o pobo galego pode considerar o que lle acontece como consecuencia dunha fatalidade que historicamente o persegue? Non foi o de Compostela, como non o foi antes o Prestige, o Urkiola, o Casón ou os incendios florestais".\nDicía que estamos hoxe aquí porque non deixamos -e non deixaremos nunca até que o consigamos- de reclamar a liberdade para o noso povo e, por tanto, continúa sendo absolutamente necesario ese labor de concienciación e de organización das clases populares da nosa nación. Hoxe, en que a crise global golpea con máis forza un País debilitado polas políticas de desmantelamento dos nosos sectores produtivos que o goberno español e a UE veñen practicando desde hai anos. Hoxe, que os síntomas e as consecuencias da dependencia afloran sen máscaras no noso día a día, por veces de forma dramática.\nAí temos senón Corcoesto e os proxectos de magaminaría selvaxe por todo o País, como un magnífico exemplo das consecuencias da dependencia ao máis puro estilo do colonialismo clásico: empresas foráneas a explotar os nosos recursos naturais en canto para nós fica só o veleno e as desastrosas consecuencias ambientais da pillaxe organizada e legalizada. Ou máis recente aínda, o desgraciado accidente de Angrois, que non podemos de ningún modo considerar como se dunha catástrofe natural se tratase, porque era perfectamente evitábel. Até cando o pobo galego pode considerar o que lle acontece como consecuencia dunha fatalidade que historicamente o persegue? Non foi o de Compostela, como non o foi antes o Prestige, o Urkiola, o Casón ou os incendios florestais que cada verán asolan os nosos montes e o noso patrimonio natural. O accidente produciuse como consecuencia do deseño ferroviario que Madrid fai para o noso País, por certo, nunca pensado para mellorar a comunicación interior. Produciuse porque o goberno de España considerou que para a Galiza non eran precisas as características técnicas e de seguranza que se exixen noutras liñas de alta velocidade. Non é, por tanto, casualidade, é dependencia; non é fatalidade, é colonialismo.\nO accidente de Angrois, permitiu tamén que aflorasen outras realidades que teñen a ver con responsabilidades políticas e coa nosa situación de dependencia, como moi oportunamente denunciaba un editorial de Terra e Tempo no día seguinte ao da Patria. En primeiro lugar, o comportamento inicuo do Partido popular e dos seu sicarios mediáticos. Especialmente por tentaren aproveitar politicamente, como abutres, a catástrofe en beneficio propio sen se pararen na magnitude da traxedia en perda de vidas humanas nin se deteren pola dor das familias das vítimas. Primeiro, espallando a hipótese do atentado, para alimentar a campaña que teñen en andamento de criminalización do nacionalismo. A seguir, utilizando impudicamente a desgraza para se procuraren un protagonismo positivo que compensase a imaxe absolutamente negativa que teñen como consecuencia das políticas antisociais que practican e dos casos de corrupción en que andan envolvidos e aínda para evitaren -ou no mínimo adiaren- ter que dar explicacións públicas, como acertadamente denunciaba a irmá dunha das vítimas -Sandra Cundines- nunha carta aberta a Mariano Rajoy publicada aínda antonte no Sermos Galiza.\n"O goberno de España considerou que para a Galiza non eran precisas as características técnicas e de seguranza que se exixen noutras liñas de alta velocidade. Non é, por tanto, casualidade, é dependencia; non é fatalidade, é colonialismo".\nMais tamén permitiu comprobar, máis unha vez, a existencia permanente por España adiante de actitudes de incomprensión e desprezo cara ao povo galego. E non, non podemos nin debemos consideralo como algo anecdótico ou isolado porque -sen pretendermos tampouco xeneralizar este comportamento ao conxunto dos españois- é evidente que non o é. En troca, é unha actitude tan vella como o propio proceso de doma, castración e colonización da Galiza. Desde o século XVI que voces, anónimas unhas, outras coñecidas, aldraxaron o noso País e foron asentando no imaxinario colectivo español unha visión negativa da Galiza e das súas xentes. Desde vultos da literatura española como Luis de Góngora, até os tuiteiros que nos momentos de auténtico shock social na Galiza polo que viña de acontecer desprezaban a vida dos galegos e galegas ou se mofaban do noso acento, pasando polo dicionario da Real Academia Española, portavoces parlamentares, xornalistas, comentaristas mediáticos e un longo etcétera.\nTamén non é casualidade, nin fatalidade histórica, nin sequera que os españois sexan pérfidos por natureza. É simplemente o retrato que o colonizador ten do colonizado, como un ser submiso ao que é fácil humillar. Ou aínda -e reparemos na parte que isto ten de positivo- a expresión da incomprensión dunha identidade nacional evidente que non casa co paradigma de identidade española e non é posíbel asimilar, que en quiñentos anos non conseguiron asimilar. Termos isto claro é tamén necesario para recoñecermos que non temos vontade de ser un pobo submiso, como ben demostrou Reboiras e antes ca el Bóveda, Rosalía, Faraldo e tantos outros. Como demostrou desde sempre o nacionalismo, como está a demostrar o BNG. Mais tamén para asumirmos que a única forma de que realmente nos respecten é que nós mesmos nos fagamos respectar; é que, como deixou dito Castelao, nos consideren capaces de tronzar os vínculos que nos xonguen a España e nós mesmos aprendamos a vivir con absoluta independencia dos españois. É, en definitiva, emprendermos con decisión o camiño da soberanía. Mais non apenas por unha cuestión de respecto, tamén de necesidade, de supervivencia como povo.\n"A única forma de que realmente nos respecten é que nós mesmos nos fagamos respectar; é que, como deixou dito Castelao, nos consideren capaces de tronzar os vínculos que nos xonguen a España"\nPorque sabemos que a crise económica na Galiza non comezou en 2007. Comezou moito antes, e ten que ver coas políticas económicas que outros deseñaron para nós, mais non ao noso servizo. España e a UE desmantelaron o noso sector lácteo e reduciron á mínima expresión o noso potencial agro-gandeiro. Atacaron e reduciron o noso sector pesqueiro e deciden onde, cando, como e canto podemos pescar. Cercaron e paralizaron o naval, o corazón do noso escaso sector industrial. Ataron de pés e mans o noso sector financeiro, para roubar o noso aforro e para llo ofrecer en bandexa de prata á grande banca española. E aínda por cima queren facernos crer que somos un País pobre que vivimos da magnanimidade dos españois. A realidade é que non lle debemos nada a España nin tampouco podemos esperar nada dela. Non somos un País subsidiado. Somos un País empobrecido polo espolio dos nosos recursos naturais, económicos e financeiros.\nNon, non lle debemos nada a España, como non sexan as perto de 300.000 persoas que na Galiza están sen emprego. Ou o peche de empresas, os desafiuzamentos para entregar as vivendas á voracidade dos bancos, os cortes de dereitos laborais e sociais, a agresión aos dereitos das mulleres, os salarios baixos ou as pensións de miseria. E claro, esa sangría humana, social e económica que historicamente representou para nós a emigración e que de novo é unha triste realidade, con máis de 80.000 mozas e mozos que nos últimos tempo tiveron que abandonar o noso País en busca de emprego.\nEstas son as razóns polas queremos ter a capacidade de decidir, polas que precisamos de soberanía. Alén do máis, este Estado que nos presentan como o noso benfeitor e a nosa única posibilidade está en franca descomposición. Corroído pola corrupción de arriba a abaixo. Deslexitimado pola desafección e o descontetamento social. Incapaz de asumir a existencia de nacións con vontade de exercer como tais. E que precisamente por iso reacciona coa máis descarada exaltación do españolismo simbólico, coa negación dos diferentes e coa acentuación do proceso de re-centralización política. Nada bon pode esperar o povo galego deste Estado que apodrece nin deste sistema cruel e corrupto. E tamén é evidente que o actual Estado español non é reformábel. Sen desprezarmos calquera avance democratizador e de recoñecemento nacional que se puider producir, como nunca fixemos, temos claro que á Galiza non lle serviría un proceso de reformulación do estado que supuxese mudar a forma para manter o esencial. Por iso resulta difícil de entender que haxa aínda quen, afirmándose nacionalista, defenda que o obxectivo debe ser un novo proceso constituínte no Estado baixo a fórmula republicana. Enténdese, ademais, que liderado polos mesmos que, en aras da chamada 'reconciliación nacional', renunciaron á ruptura democrática tras a morte de Franco e pactaron o transición para o actual sistema constitucional español, incluída a monarquía.\n"Resulta difícil de entender que haxa aínda quen, afirmándose nacionalista, defenda que o obxectivo debe ser un novo proceso constituínte no Estado baixo a fórmula republicana"\nComo resulta incomprensíbel que diante de tanta evidencia, e proclamándose partidarios da soberanía, se defenda que non é o momento de reclamala porque a situación de emerxencia social estabelece outras prioridades que, para alén do máis, pasarían politicamente por unha ampla frente coa esquerda española contra o Partido Popular. De certeza, nós estaremos sempre por unir o máximo de forzas sociais para combater as medidas políticas antisociais, involucionistas e centralizadoras que actualmente o PP está a desenvolver. Diferente é compartir o proxecto político. Para iso é preciso partillar principios, práctica e obxectivos. Porque o noso proxecto político non é contra o PP, embora sexa radicalmente antagónico do que representa o Partido Popular neste momento: dese estado unitario ao servizo do capitalismo máis atroz e da negación de Galiza como nación. Antagónico, por tanto, do que representa o españolismo, quer de dereitas, quer de esquerdas.\nO noso proxecto político é para a liberdade da Galiza, para a soberanía, para a independencia da nosa nación, para a construción dun Estado propio que garanta a capacidade plena de decidirmos sobre o noso futuro. Mais non abonda con desexala e con proclamala. A soberanía hai que a ir construíndo día a día, con constancia, con perseverancia, con combate social e ideolóxico, con conciencia e con organización. Hai que debater e hai que convencer. Temos que levar os nosos argumentos ao conxunto da sociedade, a todo o povo galego. Por iso manifestamos a satisfacción polo nacemento de Galiza pola Soberanía, chamada a ser o cerne dun amplo movemento social a prol da capacidade de decidir e apostamos, sen hesitar, por contribuírmos como partido para o seu desenvolvemento e o suceso dos seus obxectivos, que son tamén os nosos.\n"O noso proxecto político é para a liberdade da Galiza, para a soberanía, para a independencia da nosa nación, para a construción dun Estado propio"\nDicía que a soberanía se constrúe día a día, paso a paso. O 25 de xullo millares de galegos e galegas estabamos convocados en Compostela para manifestar alto e forte a nosa vontade de nos tornarmos unha nación libre no mundo. Non puido ser. Mais o mesmo motivo que non permitiu que celebrásemos do Día da patria deunos máis razóns para persistir. E aí estaremos o 17 de agosto en Pontevedra para, coa memoria de Bóveda, de Reboiras e de todos os mártires da nosa liberdade, proclamar que estamos dispostos a continuar o camiño que eles emprenderon. E continuaremos a traballar, con intervención social, con permanente presenza activa nos conflitos sociais que o noso povo ten de enfrentar cada día. Proximamente teremos de atender, se outras non viñeren antes, unhas eleccións europeas. Farémolo con dedicación e con entusiasmo, como sempre, conscientes de estarmos dando máis un paso na dirección certa. Conscientes tamén de que en todo o caso, a prioridade é sempre o traballo que permanentemente hai que desenvolver para crear conciencia, organizar máis persoas, fortalecer o BNG.\nTemos moi presente que pasamos por momentos difíceis, mais tamén de que estamos a viver tempos decisivos. Por iso, apelamos ao exemplo de Reboiras para redobrarmos o esforzo, o compromiso militante, o activismo social, o proselitismo para crear conciencia nacional e para organizar o noso povo. Após un amplo, demorado e profundo proceso de reflexión, decidimos colectivamente no Bloque Nacionalista Galego como afrontar esta nova etapa que se abre nun tempo político diferente. Non escollemos o camiño fácil da conivencia institucional e da compracencia social, porque o noso deber e o noso empeño é estar ao lado do povo. Escollemos continuar no camiño do combate, da confrontación social e da soberanía nacional. Porque este é o camiño que nos vai levar aos nosos obxectivos, á Patria libre que soñamos, á República da Galiza.\nTexto do discurso pronunciado na Homenaxe da Unión do Povo Galego a Moncho Reboiras (Ferrol, 12 de agosto de 2013)\nliberdade povo noso reclamamos


O CLAG CELEBRA TRES CURSOS DE FORMACIÓN NOS MESES DE NOVEMBRO E DECEMBRO | Academia Galega do Audiovisual\nO CLAG CELEBRA TRES CURSOS DE FORMACIÓN NOS MESES DE NOVEMBRO E DECEMBRO\nO Cluster Audiovisual Galego organiza tres cursos de formación nos meses de novembro de decembro, baixo os títulos: Curso básico de prevención de riscos laborais orientado ao sector audiovisual, Curso de especialización en Multimedia Home Plataform (MHP) e Seminario de financiamento no sector audiovisual.\nO curso de riscos laborais ten carácter semipresencial e dura 50 horas en total (4 presenciais, que se celebran o 18 de novembro); o curso de MHP arribnca o 24 de novembro , dura 40 horas e as clases terán lugar na Facultade de Ciencias da Comunicación da Universidade de Santiago de Compostela, e, finalmente, o seminario práctico de financiamento audiovisual terá lugar o día 27 de novembro no Centro Social e Financeiro Caixanova na cidade da Coruña.\nPara o curso de MHP requírese un perfil técnico polo que é necesario que os participantes teñan coñecementos na linguaxe de programación JAVA. É axeitado para programadores, analistas, deseñadores de software e/ou profesionais que traballen en empresas relacionadas ou interesadas na programación interactiva para televisión.\nMáis información no Cluster Audiovisual Galego.


Devocións Desorientadas III – …Estíbaliz Espinosa… palabra ciencia canto\nPublicado porestíbaliz...espinosa río 12 Maio 2007 27 Agosto 2007 Publicado enmacedonia\n~ Querer ser china na tenra infancia [xaponesa, máis ben, pero era igual] e tirar das comisuras dos ollos coa martirizada intención de rasgalos…\n…todo iso callou nun caldo de cultivo [con miso branco] que alimentou o animaliño que habita o meu cranio durante anos. A idealización oriental [e a economía fulgurante] traslada agora o seu epicentro de Tokio a Shanghai, ou mesmo a Corea do Sur. Pero oriente segue sendo o mesmo no imaxinario colectivo. Orientados e desorientados polo seu magnetismo.\nXunto co CinExín e o Telesketch, vénme a cabeza outro deses regalos que pides e pides e nunca terminan por caerche en ningún cumpreanos, nadal, cita a cegas…: Contos da China Milenaria, editado en dous tomos gordos con moitas ilustracións dos que posuía outros títulos. Mais non ese.\nDatos de 2004: falece a última anciá que dominaba i escribía o Nü Shü, a lingua secreta das mulleres da rexión de Hunan, que nacera como relación entre mulleres [i entre nais e fillas recén casadas e lonxe delas] para broslados, abanos… hai 4 séculos. Un dos documentos recuperados polo goberno chinés dicía:\nOne thought on “Devocións Desorientadas III”\n12 Maio 2007 ás 2:41 pm


Artigos – Paxina 2 – Pilulas de Sentidiño\nAos pais preocúpanos que os nosos fillos non acaden o nivel de rendemento académico previsto para a súa idade. Preocúpannos as malas cualificacións, sobre todo se son masivas. Algúns suspensos poden ser normais e superables, pero a final de curso...\nDay 7 of 356, By Greg Habermann Sabías que ao redor do 25% da poboación xeral tivo algunha vez a experiencia de ouvir voces? O feito de escoitar voces é menos estraño do que se pensa. A alucinación pode ser...\nMagical Reflection, By PhotoAtelier O presente foi construído co noso pasado e estamos en continuo proceso de construción do noso futuro. Lamentándonos do pasado e preocupados polo futuro esquecemos que só temos presente, que non somos quen de cambiar as...\npor Ermitas Acevedo · Published Marzo 7, 2013 · Last modified Marzo 24, 2017\nSleeping Baby, By Lisa Rosario Photography Todos os nenos, especialmente durante o primeiro ano de vida, espertan varias veces pola noite, pero a maioría volven durmir por si mesmos. Sen embargo hai nenos que non aprenderon a conciliar o sono...\npor Ermitas Acevedo · Published Marzo 3, 2013\nExtraído de grupo red de orientacion laboral (link)\n«La mirada de Elsa» é a sección do programa Redes na que Elsa Punset analiza de preto a realidade e afonda nas emocións humanas para que comprendamos mellor o que nos rodea e o que nos pasa por dentro. Este é o vídeo...